རྒྱལ་ཁབ་ནགས་ལས་དང་རྩྭ་ས་ཅུས་ཀྱི་ཅུས་ཀྲང་གཞོན་པ་ལིས་ཁྲུང་ལེའང་གིས་སྒོ་བྱང་འགེལ་བའི་མཛད་སྒོའི་སྟེང་ནན་གྱིས་བསྟན་དོན།མདོ་ལ་རི་བོའི་རྒྱལ་ཁབ་སྤྱི་གླིང་འཛུགས་སྐྲུན་བྱེད་རྒྱུ་དེ་གནད་སར་བཟུང་ནས།མདོ་ལ་རི་བོའི་སྣོད་བཅུད་ཁོར་ཡུག་གི་གནད་དོན་དག་ཐེར་དམ་འཛིན་བྱེད་པ་དང་ལོ་རྒྱུས་ཀྱི་ཤུལ་བཞག་གནད་དོན་ཐག་གཅོད་འོས་འཚམ་བྱས་ཏེ།ཚང་མས་མཉམ་དུ་སྣོད་བཅུད་ལེགས་པའི་དཔེ་མཚོན་ཁུལ་ཞིག་ཧུར་ཐག་གིས་བསྐྲུན་དགོས།ཤུགས་ཆེན་པོས་ཚན་རྩལ་ཞིབ་འཇུག་དང་དྲིལ་སྒྲོག་སློར་གསོར་སྐུལ་འདེད་དང་།རིག་གཞུང་བརྗེ་རེས་དང་མཉམ་ལས་འཕེལ་རྒྱས་ཀྱི་སྟེགས་བུ་བསྐྲུན་ནས།མདོ་ལ་རི་བོའི་རྒྱལ་ཁབ་སྤྱི་གླིང་གི་སྐྱེ་ཁམས་དཔལ་ཡོན་གྱི་གཡུལ་ས་གསར་བ་འཛུགས་སྐྲུན་བྱེད་དགོས།མཐུན་སྦྱོར་འཕེལ་རྒྱས་གཙིགས་སུ་བཟུང་ཏེ།ཀུན་གྱིས་རང་བྱུང་ཁམས་ལ་བརྩི་མཐོང་དང་རང་བྱུང་ཁམས་ལ་ཉམས་ཞིབ།རང་བྱུང་ཁམས་ལ་རྒྱུས་ལོན་བཅས་བྱེད་པའི་གོ་སྐབས་འདོན་སྤྲོད་བྱེད་དགོས།སྔར་ཡོད་ཀྱི་སྡོད་དམངས་དང་ཁྱད་པར་དུ་ཡིག་ཚགས་དང་བྱང་བུ་ལས་པའི་དབུལ་ཡོངས་མི་གྲངས་ཀྱིས་རྒྱལ་ཁབ་སྤྱི་གླིང་དུ་རྒྱུན་ལྡན་གྱི་སྐོར་གཡེང་སྲུང་སྐྱོབ་སོགས་ཀྱི་བྱ་བ་སྒྲུབ་པར་སྔོན་མ་བྱས་ནས་བཀོད་སྒྲིག་བྱས་ཏེ།ས་གནས་མང་ཚོགས་ལ་རྒྱལ་ཁབ་སྤྱི་གླིང་འཛུགས་སྐྲུན་ཁྲོད་ནས་ཕན་ཁེ་ཐོབ་པར་བྱེད་པ་དང་།དམངས་ཡོངས་ཀྱི་སྤྱི་ཕན་རང་བཞིན་མངོན་འགྱུར་བྱེད་དགོས།མཐུན་སྦྱོར་མཉམ་ལས་ལ་ཤུགས་སྣོན་བྱས་ཏེ།མཉམ་འཛིན་མཉམ་སྐྲུན་གྱི་བྱ་བའི་རྣམ་པ་གྲུབ་པར་བྱེད་དགོས།གང་མགྱོགས་སྒོས་དོ་དམ་སྒྲིག་སྲོལ་འཐུས་ཚང་དུ་བཏང་ཏེ།ཚན་རིག་ལྟར་དོ་དམ་ཡན་ལག་ཅུས་དང་སྲུང་སྐྱོབ་དོ་དམ་ས་ཚིགས་འཛུགས་པ་དང་།ལུགས་མཐུན་སྒོས་མདོ་ལ་རི་བོའི་རྒྱལ་ཁབ་སྤྱི་གླིང་དོ་དམ་ཅུས་དང་ས་གནས་སྲིད་གཞུང་གི་དོ་དམ་འགན་འཁྲི་དབྱེ་འབྱེད་བྱས་ནས།མཉམ་དུ་རྒྱལ་ཁབ་ཀྱི་གཙོ་ཁྲིད་ས་ཁོངས་མཉམ་འགུལ་གྱི་སྐྱེ་ཁམས་སྲུང་སྐྱོབ་དོ་དམ་དང་།རི་ཆུ་ནགས་ཞིང་དང་མཚེའུ་རྩྭ་ས་བཅས་ཀྱི་མ་ལག་སྲུང་སྐྱོབ་ཕྱོགས་བསྡུས་བཅོས་སྐྱོང་སོགས་ཀྱི་རྐྱེན་སྲོལ་གསར་བ་འཛུགས་པར་སྐུལ་འདེད་གཏོང་བ་དང་།ཚད་གཞི་མཐོ་ཞིང་སྤུས་ཚད་མཐོན་པོས་ཚོད་ལྟའི་བྱ་བའི་ལས་འགན་སྣ་ཚོགས་ཡོངས་འགྲུབ་བྱེད་དགོས།